सियासी रणनीति के तहत केसीआर आने वाली संभावनाओं को भांपते हुए सेफ गेम खेलने के मोड में हैं. तेलंगाना राष्ट्र समिति (टीआरएस) के मुखिया और मुख्यमंत्री राव को इस बात का डर है कि साल के अंत में 4 राज्यों (राजस्थान, मध्य प्रदेश, छत्तीसगढ़ और मिजोरम) में होने वाले विधानसभा चुनावों में कांग्रेस अच्छा प्रदर्शन करती है, तो 2019 में आम चुनाव में कांग्रेस को लेकर माहौल बनने का खतरा बन सकता है, जो टीआरएस के लिए खतरनाक साबित हो सकता है.